CELEX: 32007R1304
Language: et
Date: 2007-11-07 00:00:00
Title: Komisjoni määrus (EÜ) nr 1304/2007, 7. november 2007 , millega muudetakse nõukogu direktiivi 95/64/EÜ, nõukogu määrust (EÜ) nr 1172/98 ning Euroopa Parlamendi ja nõukogu määrusi (EÜ) nr 91/2003 ja (EÜ) nr 1365/2006 seoses teataval viisil transporditud kaupade ühtse klassifikaatori NST 2007 kehtestamisega

8.11.2007   
            
            
               ET
            
            
               Euroopa Liidu Teataja
            
            
               L 290/14
            
         
      KOMISJONI MÄÄRUS (EÜ) nr 1304/2007,
   7. november 2007,
   millega muudetakse nõukogu direktiivi 95/64/EÜ, nõukogu määrust (EÜ) nr 1172/98 ning Euroopa Parlamendi ja nõukogu määrusi (EÜ) nr 91/2003 ja (EÜ) nr 1365/2006 seoses teataval viisil transporditud kaupade ühtse klassifikaatori NST 2007 kehtestamisega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 8. detsembri 1995. aasta direktiivi 95/64/EÜ kaupade ja reisijate merevedu käsitlevate statistiliste aruannete kohta, (1) eriti selle artiklit 12,
   võttes arvesse nõukogu 25. mai 1998. aasta määrust (EÜ) nr 1172/98 kaupade autovedu käsitlevate statistiliste aruannete kohta, (2) eriti selle artikli 3 lõiget 4,
   võttes arvesse Euroopa Parlamendi ja nõukogu 16. detsembri 2002. aasta määrust (EÜ) nr 91/2003 raudteeveo statistika kohta, (3) eriti selle artikli 4 lõiget 5,
   võttes arvesse Euroopa Parlamendi ja nõukogu 6. septembri 2006. aasta määrust (EÜ) nr 1365/2006, mis käsitleb kaupade siseveetranspordi statistikat, (4) eriti selle artiklit 9,
   ning arvestades järgmist:
   
               (1)
            
            
               Vastavalt direktiivile 95/64/EÜ, määrusele (EÜ) nr 1172/98 ja määrusele (EÜ) nr 91/2003 on veetavate kaupade liigitamisel mereveo-, autoveo- ja raudteeveostatistika puhul ette nähtud kasutada transpordistatistika standardset kaupade klassifikaatorit (NST/R).
            
         
               (2)
            
            
               Vastavalt määrusele (EÜ) nr 1365/2006 kasutatakse siseveetranspordi statistikas kaupade liigitamiseks kas klassifikaatorit NST/R või NST 2000 rev.2.
            
         
               (3)
            
            
               Juunis 2007 võttis ÜRO Euroopa Majanduskomisjon (UNECE) vastu uuendatud NST 2000 (NST 2007), et tagada kooskõla muudetud NACE klassifikaatoriga (Euroopa Ühenduse majandustegevuse statistiline liigitus).
            
         
               (4)
            
            
               Selleks et tagada kõiki kõnealuseid transpordiliike käsitleva statistika võrreldavus, on vaja vastu võtta NST 2007 kui kõigil kõnealustel viisidel transporditud kaupade ühtne klassifikaator; seda peavad kohaldama nii liikmesriigid riikliku statistika koostamisel kui ka komisjon statistiliste andmete avaldamisel kaupade vedude kohta.
            
         
               (5)
            
            
               Seepärast tuleks direktiivi 95/64/EÜ, määrust (EÜ) nr 1172/98, määrust (EÜ) nr 91/2003 ja määrust (EÜ) nr 1365/2006 vastavalt muuta.
            
         
               (6)
            
            
               Käesolevas määruses sätestatud meetmed on kooskõlas nõukogu otsusega 89/382/EMÜ, Euratom (5) loodud statistikaprogrammi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Direktiivi 95/64/EÜ muutmine
   Direktiivi 95/64/EÜ III lisa asendatakse käesoleva otsuse lisaga.
   Artikkel 2
   Määruse (EÜ) nr 1172/98 muutmine
   Määruse (EÜ) nr 1172/98 D lisa asendatakse käesoleva määruse lisaga.
   Artikkel 3
   Määruse (EÜ) nr 91/2003 muutmine
   Määruse (EÜ) nr 91/2003 J lisa asendatakse käesoleva määruse lisaga.
   Artikkel 4
   Määruse (EÜ) nr 1365/2006 muutmine
   Määruse (EÜ) nr 1365/2006 F lisa asendatakse käesoleva määruse lisaga.
   Artikkel 5
   Ühenduse statistika liigitustase
   Kaubaliikide klassifitseerimisel kasutatakse NST 2007 klassifikaatori esimest taset (20 osa).
   Artikkel 6
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 2008. võrdlusaastast 2008. aasta andmete suhtes.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. november 2007
      
         
            Komisjoni nimel
         
         
            komisjoni liige
         
         Joaquín ALMUNIA
         
      
   
   
      (1)  EÜT L 320, 30.12.1995, lk 25. Direktiivi on viimati muudetud komisjoni otsusega 2005/366/EÜ (ELT L 123, 17.5.2005, lk 1).
   
      (2)  EÜT L 163, 6.6.1998, lk 1. Määrust on viimati muudetud Euroopa Parlamendi ja nõukogu määrusega (EÜ) nr 1893/2006 (ELT L 393, 30.12.2006, lk 1).
   
      (3)  EÜT L 14, 21.1.2003, lk 1. Määrust on muudetud komisjoni määrusega (EÜ) nr 1192/2003 (ELT L 167, 4.7.2003, lk 13).
   
      (4)  ELT L 264, 25.9.2006, lk 1. Määrust on muudetud komisjoni määrusega (EÜ) nr 425/2007 (ELT L 103, 20.4.2007, lk 26).
   
      (5)  EÜT L 181, 28.6.1989, lk 47.
   
      LISA
      NST 2007
      
                  Osa
               
               
                  Kirjeldus
               
            
                  01
               
               
                  Põllumajandus-, jahindus- ja metsandustooted; kala ja muud kalapüügisaadused
               
            
                  02
               
               
                  Kivisüsi ja pruunsüsi; toornafta ja maagaas
               
            
                  03
               
               
                  Metallimaagid jm kaevandus- ja karjääritooted; turvas, uraan ja toorium
               
            
                  04
               
               
                  Toiduained, joogid ja tubakas
               
            
                  05
               
               
                  Tekstiil ja tekstiilitooted; nahk ja nahatooted
               
            
                  06
               
               
                  Puit ning puit- ja korktooted (v.a mööbel); õlest ja punumismaterjalist tooted; paberimass, paber ja pabertooted; trükised ja salvestised
               
            
                  07
               
               
                  Koks ja rafineeritud naftatooted
               
            
                  08
               
               
                  Kemikaalid, keemiatooted ja keemilised kiud; kummi- ja plasttooted; tuumkütus
               
            
                  09
               
               
                  Muud mittemetallilised mineraaltooted
               
            
                  10
               
               
                  Metall; metalltooted, v.a masinad ja seadmed
               
            
                  11
               
               
                  Mujal klassifitseerimata masinad ja seadmed; kontorimasinad ja arvutid; mujal klassifitseerimata elektrimasinad ja -aparaadid; raadio-, televisiooni- ja sideseadmed ja -aparatuur; meditsiinitehnika, optikariistad, täppisinstrumendid; ajanäitajad
               
            
                  12
               
               
                  Transpordivahendid
               
            
                  13
               
               
                  Mööbel; muud mujal liigitamata tööstustooted
               
            
                  14
               
               
                  Teisene toore; olme- ja muud jäätmed
               
            
                  15
               
               
                  Post, pakid
               
            
                  16
               
               
                  Kaupade transpordil kasutatavad seadmed ja materjalid
               
            
                  17
               
               
                  Kaubad, mida transporditakse kodumajapidamise või kontori kolimise puhul; pagasi transport reisijatest eraldi; remonti viidavad mootorsõidukid; muud mujal liigitamata mitteturustatavad kaubad.
               
            
                  18
               
               
                  Rühmitatud kaubad: koos transporditavad eri liiki kaubad
               
            
                  19
               
               
                  Kindlaks määramata kaubad: kaubad, mida mingil põhjusel ei ole võimalik kindlaks määrata ning mida seetõttu ei saa liigitada rühmadesse 01–16.
               
            
                  20
               
               
                  Muud mujal liigitamata kaubad